EDUKATIVNE RADIONICE

„Putovima Frankopana: Integriranje kulturno – turističke rute“

Frankopani u Bakru

***Datum: 9. svibnja, 2019. godine***

***Sa svrhom upoznavanja šire javnosti o povijesti plemićke obitelji Frankopan, kao i projekta "Kulturno-turistička ruta “Putovima Frankopana”, u četvrtak 9. svibnja u 17:00 sati u maloj dvorani Doma kulture Matija Mažić u Bakru (Palada bb, Bakar) organizirano je predavanje „Frankopani u Bakru“. Cilj ovog predavanja jest kroz zanimljive povijesne crtice upoznati lokalnu zajednicu s plemićkom obitelji Frankopan te s njihovim doprinosom razvoju bakarskog područja toga doba. Kroz međusobno povezivanje u smislu spoznaje vrijednosti ove kulturno – povijesne baštine ovaj program služi i kao prilika svim polaznicima za druženje te stvaranje kolektivnog interesa po pitanju budućeg očuvanja frankopanskog nasljeđa. Navedeno predavanje dio je projekta „Kulturno – turistička ruta Putovima Frankopana“ koju provodi Primorsko – goranska županija u suradnji s 12 partnera te je za sve sudionike besplatno.***